Проект!
ДОГОВОР ЗА ДОСТАВКА НА ХРАНИТЕЛНИ ПРОДУКТИ 
Днес,.................2017 г. се сключи настоящият договор между:

1. ТРАЙКА КИРИЛОВА БЪРЗЕВА в качеството и на възложител като директор на Детска градина № 58 „Слънчево утро” гр. София, п.к. 1853, кв. Челопечене, ул. Яне Стоянов 19, с Булстат: 000674675, наричана накратко ВЪЗЛОЖИТЕЛ, от една страна

и, ,

2. .............................................................., със седалище .......................... и адрес на управление ...........................................................................................електронна поща............................................., с ЕИК (Булстат) ..............................., представлявано от ...............................................................................телефон.............................................тел./факс………………………………, наричан накратко ИЗПЪЛНИТЕЛ ,от друга страна 

във връзка с проведен избор чрез събиране на оферти с обява по чл. 20, ал. 3 ЗОП, по реда на глава 26 от ЗОП, се сключи настоящия договор за изпълнение на обществена поръчка с предмет: „Периодична доставка на хранителни продукти за ДЕТСКА ГРАДИНА /ДГ/ №58 “Слънчево утро“, като страните се споразумяха за следното:
I. ПРЕДМЕТ НА ДОГОВОРА

Чл. 1.
(1)
ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва периодична - ежедневна доставка на хранителни продукти, подробно посочени по видове артикули в Приложение № 1 – неразделна част от настоящия договор, по заявка на ВЪЗЛОЖИТЕЛЯ.


(2)
ВЪЗЛОЖИТЕЛЯТ заявява количества от дадени хранителни продукти, посочени в Приложение № 1, в количества съобразени с броя на децата посещаващи Детска градина (ДГ) № 58 „Слънчево утро” на територията на Столична община, Район „Кремиковци”, съобразявайки се с нормите на оклад за едно дете. Общата стойност на всички заявени хранителни продукти по обществената поръчка не може да надвишава общата стойност на обществената поръчка по прогнозна стойност не повече от 50 000  /петдесет  хиляди/ лева без ДДС.


(3)
Доставките на хранителните продукти се осъществяват след предварителни заявки (по факс, e-mail, телефон и др.) за необходимите продукти по видове и количество, от представители на ВЪЗЛОЖИТЕЛЯ – съответните упълномощени от ръководителят на детската градина длъжностни лица.


(4)
Местата на извършване на доставките са франко складовете на ВЪЗЛОЖИТЕЛЯ, находящи се на следните адреси в гр. София в Детска градина № 58 „Слънчево утро” гр. София, п.к. 1853, кв. Челопечене, ул. Яне Стоянов  19
II. ЦЕНИ И НАЧИН НА ПЛАЩАНЕ

Чл. 2.

Изпълнените заявки се заплащат до 30 /тридесет/ дни след датата на доставката и представена фактура с банковата сметка, приемо-предавателен протокол с описани доставки за периода визиран във фактурата на ИЗПЪЛНИТЕЛЯ. Авансово заплащане на доставка не се допуска.

Чл. 3.

Единичните цени не подлежат на промяна за целия срок на договора и включват всички разходи на ИЗПЪЛНИТЕЛЯ за изпълнениена поръчката, в това число, но не само разходи за производството, пакетирането/бутилирането, опакованита, етикетирането, съхранението, транспорта и търговията с хранителни продукти и хигиенни материали, и печалба. Единичните цени не включват ДДС. ДДС се начислява отделно.
III. УСЛОВИЯ ЗА ОСЪЩЕСТВЯВАНЕ НА ДОСТАВКИТЕ

Чл. 4.
(1)
ИЗПЪЛНИТЕЛЯТ доставя хранителните продукти, предмет на този договор, периодично съгласно чл. 1 ал. 3 от настоящия договор. Със заявката ВЪЗЛОЖИТЕЛЯТ определя количеството на конкретната доставка.


(2)
ИЗПЪЛНИТЕЛЯТ реализира доставките в дните и часовете, посочени от Възложителя в заявката, като хлябът и хлебните изделия се доставят до 08:00 часа на деня, за който са заявени, а останалите хранителни продукти – до 10:00 часа на съответния ден. ВЪЗЛОЖИТЕЛЯТ може да укаже в заявката и други часове на доставка.

Чл. 5.

Доставянето и приемането на хранителните продукти се извършва според условията за изпълнение на поръчката на местата, посочени в чл. 1, ал. 4.

Чл. 6.
(1)
Доставките ще бъдат приемани от определени от ВЪЗЛОЖИТЕЛЯ длъжностни лица.


 (2)
За предаването и приемането на хранителните продукти се съставя стокова разписка/експедиционна бележка, приемо-предавателен протокол, с изписани имена на страните и положени подписи, в които се отразява вида на продуктите, мярката, единичната цена с /без/ ДДС и крайна обща цена. Ако хранителен продукт е на бройка, се посочва и грамажът му. При приемането на доставените хранителни продукти представител на ВЪЗЛОЖИТЕЛЯ проверява количеството, качеството и срока на годност в присъствие на представител на ИЗПЪЛНИТЕЛЯ. Доставяните хранителни продукти трябва да съответстват на артикулите, посочени в писмената заявка, да са първо качество, с доказан произход, да са годни за употреба, пресни и безвредни за здравето на децата и да не е изтекъл повече от 20 % срок на обща годност към датата на съответната доставка, като за начална дата се брой указаната от производителя дата на производство. Оставащият срок на годност следва да е мин. 80%, считано от датата на доставката.

Чл. 7.
(1)
Всяка доставка на хранителни продукти трябва да е придружена от сертификат за годност и качество на продуктите от производителя и експертен лист за доказан произход, търговски документ и/или друга номенклатура съгласно Закона за храните и изискванията на Министерството на здравеопазването, както и подзаконови нормативни актове. Всяка доставка на хранителни продукти трябва да е придружена и от коректно издаден търговски документ, който да посочва еднозначно и изчерпателно вида на доставените продукти, количеството им, както и партиден номер и ветеринарен регистрационен номер на доставчика или производителя. Документите са примерно изброени, като ВЪЗЛОЖИТЕЛЯТ има право да изисква допълнителна документация за качество съгласно действащата нормативна уредба към деня на доставката на продукти. Изпълнението на поръчката трябва да бъде в съответствие с изискванията на действащата нормативна уредба относно мерките, производството, пакетирането/бутилирането, опаковането, етикетирането, съхранението, транспорта и търговията с хранителни продукти. Производството, пакетирането/бутилирането, опаковането, етикетирането, съхранението и транспортирането на доставяните продукти следва да се осъществяват посредством технологии, оборудване, в бази /складове/ и с транспорт, гарантиращи качеството по утвърдени стандарти нормативно установени в Р.България и ЕС. Доставяните хранителни продукти задължително следва да отговарят на изискванията на Наредба № 6/10.08.2011 г. за здравословно хранене на децата на възраст от 3 до 7 години в детски заведения /обн. в Д.В., бр. 65 от 23.08.2011 г., в сила от 15.09.2011 г./, Наредба № 9/16.09.2011 г. за специфичните изисквания към безопасността и качеството на храните, предлагани в детските заведения и училища /обн. в Д.В. бр. 73 от 20.09.2011 г./, Наредба № 26/18.11.2008 г. за устройството и дейността на детските ясли и детските кухни и здравните изисквания към тях /обн. в Д.В. бр. 103 от 02.12.2008 г., изм. бр. 24 от 31.03.2009г., бр. 36 от 10.05.2011г., в сила от 10.05.2011 г/. и други, като изброяването на нормативните актове не е изчерпателно. За всяка една доставка, следва да се прилага действащия към момента на доставката нормативен акт.


(2)
При съмнение в качеството на доставени хранителни продукти представителят на ВЪЗЛОЖИТЕЛЯ подлага мостри от нея на студена или топлинна обработка. ВЪЗЛОЖИТЕЛЯТ има право да върне всяка една стока на ИЗПЪЛНИТЕЛЯ, ако има съмнения за качество, разрушена цялост на опаковка, видимо развален продукт, който отговаря и е в срок на годност съгласно чл.8 ал.1.

Чл. 8
(1)
ВЪЗЛОЖИТЕЛЯТ може да откаже да приеме част или цялата доставка, ако доставените хранителни продукти се отклоняват от изискванията за количество или качество или са с изтекъл срок на годност или от денят на датата на доставката им е изтекъл повече от 20 % (двадесет процента) от срока им на годност, или ако те, или опаковката им не съответстват на изискванията на действащото законодателство, както и ако доставката не се придружава от документите по чл. 7, ал. 1. ВЪЗЛОЖИТЕЛЯТ може да върне вече доставени и приети хранителни продукти, ако при тяхната студена или топлинна обработка същите покажат отклонения от изискванията за качество. За всички посочените обстоятелства се съставя двустранен констативен протокол. При отказ на ИЗПЪЛНИТЕЛЯ да подпише протокола протоколът се подписва само от представителя на ВЪЗЛОЖИТЕЛЯ и две поемни лица, като констатациите в същия се считат за истински.


(2)
В случаите по ал. 1 ИЗПЪЛНИТЕЛЯТ е длъжен да достави липсващите и/или да замени доставените негодни хранителни продукти с такива, съответстващи на изискванията, в 3 - часов срок от съставянето на протокола, като той дължи на ВЪЗЛОЖИТЕЛЯ и неустойка в размер 10 % от стойността на несъотвестващата част от доставката.

IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 9.

ВЪЗЛОЖИТЕЛЯТ е длъжен:

1.
да осигури достъп до обектите за доставка на продуктите;

2.
да определи свой представител за приемане на доставките;

3.
да заплаща стойността на отделната доставка в уговорения срок и съгласно клаузите на този договор.

Чл. 10.

ВЪЗЛОЖИТЕЛЯТ има право да упражнява контрол върху количеството и качеството на хранителните продукти, както и за спазването на договорения срок.

V. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл. 11.

ИЗПЪЛНИТЕЛЯТ е длъжен:

1.
да доставя хранителни продукти съответстващи на артикулите, посочени в писмената заявка на ВЪЗЛОЖИТЕЛЯ;

2.
да доставя хранителни продукти първо качество, с доказан произход, годни за употреба, пресни и безвредни за здравето на децата, както и да не е изтекъл повече от 20 % (двадесет процента) от срока им на годност до денят на доставката.

3.
ако открие, че стоката не е безопасна за консумация, незабавно да изтегли за своя сметка от склада на ВЪЗЛОЖИТЕЛЯ продуктите, които са негодни за консумация, или представляващи заплаха за живота и здравето на децата и също за своя сметка  незабавно да предприеме всички необходими действия за заместване на изтеглените продукти с други такива, които са годни за употреба

4.
да осигури за своя сметка доставката на заявените хранителни продукти;

5.
да изпълнява задълженията си в съответствие с изискванията на действащата нормативна уредба относно производството, пакетирането/бутилирането, опаковането, етикетирането, съхранението, транспорта и търговията с хранителни продукти, както и посредством технологии, оборудване, в бази /складове/ и с транспорт, гарантиращи качеството;

6.
да осигури редовен контрол за точното изпълнение на доставките;

7.
да представя при всяка доставка сертификат за годност и качество на хранителните продукти от производителя и експертен лист за доказан произход, съгласно Закона за храните и изискванията на Министерството на здравеопазването

8.
да представя при всяка доставка коректно издаден търговски документ, който да посочва еднозначно и изчерпателно вида на доставените продукти, количеството им, както и партиден номер и ветеринарен регистрационен номер на доставчика или производителя;

9.
доставките да бъдат подходящо пакетирани/бутилирани, опаковани и етикетирани съгласно нормативните изисквания;

10.
да спазва стриктно договорения срок за изпълнение на заявките.

VI. СРОК НА ДОГОВОРА

Чл. 12.

Договорът се сключва за срок от 1 година, считано от датата на подписването му - от 02.10.2017 г. до 30.09.2018 г.

VII. НЕПРЕОДОЛИМА СИЛА

Чл. 13.
(1)
Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.


(2)
Непреодолима сила по смисъла на този договор е всяко непредвидимо и непреодолимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.


(3)
Не е налице непреодолима сила, ако съответното събитие е в следствие на неположена грижа от страна на ИЗПЪЛНИТЕЛЯ или при полагане на дължимата грижа то може да бъде преодоляно.


(4)
Ако страната е била в забава не може да се позовава в непреодолима сила.

Чл. 14.

При наличието на непреодолима сила сроковете за изпълнение се увеличават със срока на спирането.

Чл. 15.

За възникването и преустановяването на непреодолима сила ИЗПЪЛНИТЕЛЯТ е длъжен в тридневен срок писмено да уведоми ВЪЗЛОЖИТЕЛЯ в какво се състои непреодолимата сила и какви са възможните последици от нея. При неуведомяване се дължи обезщетение за настъпилите от това вреди.

Чл. 16.

Ако непреодолимата сила, съответно спорът между страните по повод непреодолимата сила, продължи повече от 10 дни и няма признаци за скорошното и преустановяване, всяка от страните може да прекрати за в бъдеще договора, като писмено уведоми другата страна.

VIII. САНКЦИИ И НЕУСТОЙКИ

Чл. 17.

При забава ИЗПЪЛНИТЕЛЯТ дължи неустойка в размер на 0,5 % (нула цяло и пет процента) от стойността на забавената доставка дневно. Тази неустойка се приспада при заплащане цената на забавената доставка.

Чл. 18.

В случай че ИЗПЪЛНИТЕЛЯТ не изпълни задължението си по чл. 8 ал. 2 да достави липсващите и/или да замени негодните хранителни продукти с такива, отговарящи на изискванията, ВЪЗЛОЖИТЕЛЯТ има право да достави продуктите сам като разликата в цената, която ВЪЗЛОЖИТЕЛЯ е платил и тази на която би доставил ИЗПЪЛНИТЕЛЯ е за сметка на ИЗПЪЛНИТЕЛЯ и се удържа от следващото дължимо плащане от ВЪЗЛОЖИТЕЛЯ.

Чл. 19.

Плащането на неустойка не лишава ВЪЗЛОЖИТЕЛЯ от правото да търси обезщетение за претърпени имуществени вреди над нейния размер.

IX. ПРЕКРАТЯВАНЕ

Чл.20.
(1)
Настоящият Договор се прекратява с настъпване на по-ранното от следните събития:

1.
изтичане на срока на договора и изпълнение на задълженията или

2.
достигане на прогнозната сума за обявената обществена поръчка 50 000 /петдесет хиляди/ лева без ДДС.


(2)
Настоящият Договор може да бъде прекратен по взаимно съгласие на страните, изразено в писмена форма;


(3)
ВЪЗЛОЖИТЕЛЯТ може да прекрати Договора незабавно, без предизвестие и без да дължи неустойки, ако по време на изпълнението на Договора ИЗПЪЛНИТЕЛЯТ допусне две:

1.
пълни неизпълнения на заявки ВЪЗЛОЖИТЕЛЯ, или
2.
частични изпълнения на заявки ВЪЗЛОЖИТЕЛЯ, или
3.
лоши, в т. ч. некачествени изпълнения на заявки ВЪЗЛОЖИТЕЛЯ.

(4)
ВЪЗЛОЖИТЕЛЯТ може да прекрати Договора едностранно със 7-дневно писмено предизвестие, ако в резултат на обстоятелства, възникнали след сключването му, не е в състояние да изпълни своите задължения. 


(5)
Настоящият Договор може да бъде прекратен от всяка от страните с едномесечно предизвестие, считано от датата на получаване.

X. ДРУГИ УСЛОВИЯ

Чл. 21.

Настоящият договор не подлежи на изменение или допълнение.

Чл. 22.

Страните си оказват взаимно сътрудничество при изпълнение на поетите задължения.

Чл. 22.

Двете страни се задължават да не разгласяват данни станали им известни при и по повод сключването и изпълнението на настоящия договор.

Чл. 22.

Възникналите спорове се решават с преговори между страните, а при непостигане на съгласие – по реда на българското законодателство.

Чл. 25.

Неразделна част от договора е Приложение № 1 - Оферта на ИЗПЪЛНИТЕЛЯ:

Чл. 26.

Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

ВЪЗЛОЖИТЕЛ:

Детска градина № 58 „Слънчево утро”, гр. София, п.к. 1853, кв. Челопечене, ул. Яне Стоянов 19, Булстат 000674675
Електронна поща: trajka_1@abv.bg
Телефон: 0884 801 742
ИЗПЪЛНИТЕЛ:

………………………………………………………………………….

ЕИК/Булстат:……………………………

Електронна поща:……………………..

Телефон:……………………

Чл. 27.

При промяна на данните, посочени по-горе, всяка от страните е длъжна да уведоми другата в седемдневен срок от настъпване на промяната.

Настоящият договор се състави и подписа в два еднообразни екземпляра, от които един за Възложителя и един за Изпълнителя.

ВЪЗЛОЖИТЕЛ: ...............................
ИЗПЪЛНИТЕЛ: .............................
ТРАЙКА БЪРЗЕВА
.............................................................
Директор на ДГ № 58 „Слънчево утро”
.............................................................
